**Παρακάτω θα βρείτε αναλυτικά τις οδηγίες για τη δημιουργία των μαθητικών λογαριασμών με τη νέα σχολική χρονιά στο Πανελλήνιο Σχολικό Δίκτυο.**

**Δημιουργία λογαριασμού μαθητή από τον γονέα ή κηδεμόνα**

1. Η εγγραφή γίνεται από τη σελίδα  <https://register.sch.gr/students>.  Στην ίδια σελίδα μπορεί να φτάσει κάποιος από την πύλη του ΠΣΔ [www.sch.gr](http://www.sch.gr/) ακολουθώντας το σύνδεσμο «Εγγραφή».

1. Η εγγραφή γίνεται από τον γονέα ή κηδεμόνα του μαθητή/τριας.  Στη σελίδα υπάρχουν σχετικές οδηγίες τις οποίες θα πρέπει να ακολουθήσουν ώστε η εγγραφή να είναι επιτυχής. Δείτε αναλυτικά τον οδηγό έγγραφής: <https://register.sch.gr/students/docs20/StudentsRegisterHelp.pdf>

1. Απαιτείται η συμπλήρωση του **Αριθμού Μητρώου του μαθητή.**  Οι γονείς μπορούν να βρουν τον Αριθμό μητρώου μαθητή είτε στους Ελέγχους Προόδου των μαθητών του προηγούμενου έτους (αν δεν έχει γίνει αλλαγή σχολείου), είτε στην «Βεβαίωση φοίτησης μαθητή/τριας σε σχολείο» (<https://www.gov.gr/upourgeia/upourgeio-paideias-kai-threskeumaton/paideias-kai-threskeumaton/attending-school> ), είτε να τους τον γνωστοποιήσει το σχολείο.
2. Τονίζουμε στον γονέα/κηδεμόνα την αναγκαιότητα ορθής αναγραφής της διεύθυνσης e-mail του καθώς επίσης και του αριθμού κινητού τηλεφώνου, ώστε να είναι εύκολη η ανάκτηση των στοιχείων μαθητικού λογαριασμού σε περίπτωση που αυτά ξεχαστούν.

1. Όταν ολοκληρωθεί η εγγραφή του/της μαθητή/τριας θα αποσταλεί **e-mail** με τα στοιχεία εγγραφής στη διεύθυνση e-mail που δήλωσε ο γονέας/κηδεμόνας στην ηλεκτρονική αίτηση.

**Σε περίπτωση αδυναμίας του κηδεμόνα η δημιουργία μαθητικού λογαριασμού από το σχολείο απαιτεί τα παρακάτω :**

1. Το σχετικό διαχειριστικό περιβάλλον βρίσκεται στο <https://register.sch.gr/studentsadmin>.
2. Ο  επίσημος λογαριασμός του σχολείου μπορεί να δημιουργήσει και διαχειριστεί μαθητικούς λογαριασμούς.  *Σημείωση*: *Χρησιμοποιείστε τον λογαριασμό (όνομα χρήστη και τον αντίστοιχο κωδικό πρόσβασης) του επισήμου e-mail του σχολείου.*
3. Για τη δημιουργία μαθητικού λογαριασμού από το σχολείο απαιτείται η σύμφωνη γνώμη του γονέα. [*Κατεβάστε το έντυπο γονικής συναίνεσης*](https://register.sch.gr/students/help/files/goniki_sygkatathesi.doc)*(Διαθέσιμο και στη σελίδα*[*https://register.sch.gr/students/docs.php*](https://register.sch.gr/students/docs.php)*)*

**Για οποιαδήποτε διευκρίνηση απεύθυνεστε στις νηπ/γούς τμημάτων.**